OpenLLM-France/wikimedia huggingface dataset:
# Fotografia de carrer

La fotografia de carrer és la fotografia protagonitzada per la condició humana en llocs públics. No requereix la presència d'un carrer ni d'un entorn urbà. Encara que les persones en general són els principals subjectes en aquest marc fotogràfic, l'absència de persones, la seva petjada, o elements propis d'entorns urbans amb caràcter estètic o de denúncia apareixen també en múltiples ocasions.
Composició i oportunitat són els aspectes clau d'aquest gènere. L'objectiu fonamental de la fotografia de carrer és la creació d'imatges en un moment clau o decisiu. La fotografia de carrer es pot centrar en mostrar emocions, així com en el registre de la història des de baix des d'un punt de vista emocional.
La major part del que es considera, estilísticament i subjectivament, com fotografia de carrer per antonomàsia, es va fer en l'època que abasta des de final del segle xix fins a finals de 1970; un període que va veure l'aparició de càmeres lleugerers que van permetre la fotografia espontània en llocs públics.

## Referències

* ↑ Westerbeck, Colin.
* ↑ «London Street Photography, Museum of London» (en anglès). The Independent, 11-03-2011.

## Enllaços externs

* Drets del fotògraf a tot el món Arxivat 2016-12-01 a Wayback Machine. - lleis de privadesa en molts països en relació amb fotografia de carrer
# Kuala Terengganu

Kuala Terengganu (abreujat col·loquialment com KT, (en jawi: كوالا ترڠڬانو) és la ciutat més gran i la capital real i estatal de l'estat de Terengganu, Malàisia. L'1 de gener de 2008 va adquirir l'estatus de ciutat. La ciutat té una població de 295.306 habitants i és també la capital del districte del mateix nom. Kuala Terengannu està situada al voltant de 500 quilòmetres al nord de Kuala Lumpur en un promontori envoltat per tres costats pel Mar de la Xina Meridional. El nom significa "boca fluvial de Terengganu", en referència a l'àmplia extensió de l'estuari del riu Terengganu que desemboca a l'oceà en aquest punt.

## Història

Quan es va fundar Kuala Terengganu havia un sol carrer anomenat Kampung China (barri xinès). Una família de comerciants xinesos que comerciaven entre la Xina i la península malaia la van fundar al segle xv. Prova d'això són les famílies xineses que l'habiten i els edificis de centenars d'anys d'antiguitat.
Ràpidament es va convertir en un important punt de comerç entre els dos països. No obstant això, després que l'imperi de Malaca conquerís la ciutat, la seva influència com a principal port de Malaca va disminuir, ja que la majoria dels comerciants preferien parar a Malaca, que era el centre del comerç entre la Xina, l'Índia i el sud-est asiàtic.

## Economia

Entre les principals activitats econòmiques es troben la venda a l'engròs i detall d'aliments, teles, roba, l'agricultura, la pesca, la indústria de serveis i el turisme, especialment com a punt de partida a les properes Illes Perhentian.

## Turisme

Les principals atraccions turístiques són el barri xinès, Passar Payang (Mercat Central), el Palau del Sultà, el Museu Estatal i Pulau Duyong.

## Transport

La ciutat està connectada amb altres ciutats per una bona xarxa de carreteres i alguns ferris que travessen el riu Terengganu. El Pont Sultà Mahmud, sobre aquest riu, proveeix una connexió entre les dues ribes. De l'altre costat del riu hi ha un aeroport de mida mitjana anomenat Aeroport Sultà Mahmud que ofereix rutes nacionals.

## Referències

* ↑ «Terengganu population». Arxivat de l'original el 2008-02-17. [Consulta: 18 agost 2013].

## Enllaços externs

* Kuala Terengganu - Lloc web oficial
# Mixa

«Mixa» té aquests significats:
* Nom de la femella del gat
* Col·loquialisme per a l'embriaguesa
* Mixa (mascota olímpica), mascota olímpica del 1980
* Paraula de Mixa, youtuber i bloguera catalana
* Mixa (cognom), cognom txec
# Gobiopsis angustifrons

Gobiopsis angustifrons és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Indonèsia, Austràlia i Salomó.

## Referències

* ↑ Steindachner, F. 1861. Beiträge zur Kenntniss der Gobioiden. Sitzungsber. Math.-Naturwiss. Classe K. Akad. Wiss. Wien v. 42 (for 1860): 283-292, Pl. 1.
* ↑ «Gobiopsis angustifrons». Catalogue of Life. (anglès) (anglès)
* 1 2 FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Marie-Joseph Lagrange

Marie-Joseph Lagrange (7 de març de 1855 - † 10 de març de 1938) fou un teòleg francès de l'Orde de Predicadors i fundador de l'Escola bíblica i arqueològica francesa de Jerusalem.
De naixement Albert Lagrange, fou educat en un entorn intel·lectual i burgès. El seu pare era un catòlic liberal, ço és, defensor de la democràcia en una època en què molts catòlics encara no donaven suport a la república. Amb deu anys entrà en un seminari. Allà va descobrir el seu interès per l'arqueologia i la geologia, encara que el seu pare volia que fos notari.

## Referències

* ↑ Jean Guitton, Retrato del padre Lagrange: El que reconcilió la ciencia con la fe (1993), Ediciones Palabra, ISBN 978-84-7118-902-8
# Imagineering (empresa)

Imagineering, es localitza a Glen Rock, Nova Jersey, va ser una empresa desenvolupadora de videojocs d'Absolute Entertainment, -ells eren una empresa desenvolupadora independent-. Molts dels videojocs desenvolupats per Absolute incloent-hi A Boy and his Blob, Battle Tank, Super Battletank i The Rescue of Princess Blobette (la continuació de A Boy and His Blob). Les empreses feien jocs amb les seus respectius publicadors de videojocs, com Acclaim Entertainment, Hi Tech Expressions i THQ, sobretot pel sistema Game Boy.
Imagineering es va unir a Absolute el 1994.

## Alguns dels videojocs que formen part d'Absolute

* Adventures of Rocky & Bullwinkle and Friends, The
* Bart Simpson's Escape from Camp Deadly
* Bartman Meets Radioactive Man
* Destination Earthstar
* Family Dog
* Family Feud
* Ghostbusters II
* Jeopardy! Featuring Alex Trebek

## Enllaços externs

* Perfil d'Imagineering a MobyGames
# La Ville-ès-Nonais

La Ville-ès-Nonais (en bretó Kerlean) és un municipi francès, situat a la regió de Bretanya, al departament d'Ille i Vilaine. L'any 2006 tenia 949 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 498 | 537 | 504 | 581 | 634 | 987 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Bernard Imbert | |
| 2001- | Michel Lefeuvre | |
# Mixars

Els mixars habiten entre els rius Okà i Volga, a la part meridional de les repúbliques de Txuvàixia, Tatarstan i Mordòvia. En 1912 eren prop de 200.000 persones i des de 1926 han estat compatibilitzats com a tàtars. Parlen un dialecte del tàtar (l'anomenat tàtar central o de Kazan) i són musulmans. Es creu que són descendents de poblacions nadiues fineses que es van turquitzar.

## Bibliografia

* Felipe Fernández-Armesto. Los hijos de Zeus. Pueblos, etnias y culturas de Europa. 1996 Grijalbo.
# Garrison (Montana)

Garrison és una concentració de població designada pel cens dels Estats Units a l'estat de Montana. Segons el cens del 2000 tenia 112 habitants.

## Demografia

Segons el cens del 2000, Garrison tenia 112 habitants, 50 habitatges, i 34 famílies. La densitat de població era de 4,5 habitants per km².
Dels 50 habitatges en un 22% hi vivien nens de menys de 18 anys, en un 52% hi vivien parelles casades, en un 8% dones solteres, i en un 32% no eren unitats familiars. En el 24% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,62.
Per edats la població es repartia de la següent manera: un 20,5% tenia menys de 18 anys, un 4,5% entre 18 i 24, un 23,2% entre 25 i 44, un 31,3% de 45 a 60 i un 20,5% 65 anys o més.
L'edat mediana era de 46 anys. Per cada 100 dones de 18 o més anys hi havia 117,1 homes.
La renda mediana per habitatge era de 33.250 $ i la renda mediana per família de 32.656 $. Els homes tenien una renda mediana de 16.250 $ mentre que les dones 28.250 $. La renda per capita de la població era de 12.678 $. Aproximadament el 35,5% de les famílies i el 36,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Garrison». American Fact Finder. Oficina del Cens dels Estats Units, 12-01-2010.
# Guo Weiyang

Guo Weiyang (en xinès: 郭伟阳) (1 de febrer de 1988) és un gimnasta xinès. Va competir per a l'equip nacional xinès als Jocs Olímpics de Londres 2012, al concurs complet per equips masculí de gimnàstica artística, on va guanyar la medalla d'or al costat de Chen Yibing. Zhang Chenglong, Zou Kai i Feng Zhe.

## Referències

* ↑ «WEIYANG GUO» (en anglès). olympic.org. [Consulta: 17 agost 2016].
* ↑ «Xina Guo Weiyang». NBC. [Consulta: 11 setembre 2012].
# Mariusz Pawełek

Mariusz Pawełek (17 de març de 1981, Lubomia, Polònia) és un futbolista polonès que des del 2014 juga pel Śląsk Wrocław.

## Enllaços externs

* Estadístiques a 90min.pl (polonès)
# Imaginària

Una imaginària és un servei de guàrdia d'ordre, exercit per un militar amb la funció de substituir durant la nit el militar que realitza la també guàrdia d'ordre de caserna.
Normalment, la imaginària està composta per quatre soldats d'imaginària en guàrdia de caserna de dues hores.
També s'anomena imaginària el militar designat per a una guàrdia d'armes com a suplent dels titulars, que haurà d'estar localitzable i es podrà absentar a un màxim de dues hores de la caserna.
Per extensió, també s'anomena imaginària tot militar designat com a suplent per a qualsevol tipus de servei o guàrdia, sigui aquesta d'ordre, d'armes o d'un servei de qualsevol altra índole.

## Referències

* ↑ Laberna, Pedro. Novísimo Diccionarió de la Lengua Castellana. Barcelona: Espasa Hermanos, 1867.
* ↑ Diario de las actas y discusiones de las Cortes, tomo 4.º, 1822.
* ↑ Valbuena (de), Manuel. Diccionario universal Español -Latino, 1822.
# Jaume Capdevila Damunt

Jaume Capdevila Damunt (Reus, 23 de juny de 1905 - Barcelona, 18 de febrer de 1961) va ser un escriptor català.
De caràcter jovial, optimista i humorista, va ser treballador de banca a Reus i després a Mataró. Amb 18 anys va posar en escena un drama seu, "El primer petó d'una mare" (1923). Va ser premiat en els Jocs Florals celebrats a Reus el 1936. Va ser a la ciutat de Mataró on va publicar la majoria de les seves obres, en català durant la guerra civil, i després en castellà.
A Reus col·laborà al Setmanari Reus i publicà, el 1950 una obreta biogràfica amb el títol de Reusenses ilustres. Donà diverses conferències en la postguerra, amb un marcat to humorístic, que feia que es veiessin molt concorregudes. Va morir de sobte a la Casa de Madrid, a Barcelona, mentre en pronunciava una.

## Obres

* El món per un forat: impressions de tothora. Mataró: Impremta Minerva, 1937
* Compendi de pansofia: assaig per una enciclopèdia. Mataró: Impremta Minerva, 1938
* Conceptos al margen. Mataró: Impremta Minerva, 1944

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 171.
* ↑ «Capdevila i Damunt, Jaume». CCUC. [Consulta: 11-V-2015].
# La la land (cançó)

«La La Land» és una cançó interpretada per la cantant i compositora nord-americana Demi Lovato, inclosa en el seu primer àlbum d'estudi Do not Forget (2008). Lovato, Nick, Joe i Kevin Jonas la van compondre i aquests últims tres la van produir amb John Fields. Hollywood Records la va llançar per a la seva distribució digital com el segon senzill del disc a iTunes el 10 d'abril de 2009. Musicalment, és un tema dels gèneres pop-rock, dance pop i teen pop que parla sobre «defensar-se dels mals de Hollywood» i «no ser canviat per la fama».
Va rebre majoritàriament comentaris positius per part dels crítics musicals, alguns d'ells van dir que la veu de Lovato era «agradable» i «bona». D'altra banda, va obtenir una recepció comercial regular, ja que va aconseguir la posició 52 en els Estats Units i el top 40 al Regne Unit i Irlanda. El duo The Malloys va dirigir el vídeo musical, on apareixen els protagonistes de la sèrie de Disney Channel, Sonny with a Chance.
# Fruit de pinyol

Els fruits de pinyol en fruticultura (en castellà fruta de hueso, Stone fruits en anglès) es refereix a dues menes de fruits caracteritzats pel fet de tenir una única llavor envoltada per una gran estructura protectora.
* Fruit de pinyol en forma de drupa: és un fruit en el qual la part carnosa (exocarpi, o pela; i el mesocarpi envolta el pinyol que és un endocarpi endurit amb una llavor al seu interior. Aquests fruits es desenvolupen a partir d'un carpel simple i principalment de flors amb ovaris superiors. En la drupa el pinyol endurit i lignificat deriva de la paret de l'ovari de la flor.
* Fruits de pinyol del gènere Prunus que és un gènere d'arbres i arbusts que inclou la prunera, cirerer, presseguer albercoquer i ametller.

## Referències

* ↑ «fruit | Description, Types, Importance, & Dispersal» (en anglès). [Consulta: 26 desembre 2018].
* ↑ «Fruta con Hueso | EatFresh». Arxivat de l'original el 2018-12-26. [Consulta: 26 desembre 2018].
* ↑ CONSUMER (HTTP://WWW.CONSUMER.ES/), EROSKI. «Frutas con hueso: cinco opciones muy saludables» (en castellà), 14-06-2012. [Consulta: 26 desembre 2018].

## Vegeu també

* Fruit de llavor
# Mariusz Fyrstenberg

Mariusz Stanisław Fyrstenberg és un jugador professional de tennis nascut el 8 de juliol de 1980 a Varsòvia, Polònia. S'especialitza en dobles i al costat del seu company Marcin Matkowski han format una de les duples més duradores del circuit guanyant molts títols amb el seu compatriota. La dupla destaca més pel seu joc en pistes lentes encara que la seua evolució a través dels anys es va notar sobre les superfícies ràpides i el seu millor resultat ho han aconseguit al guanyar el Masters de Madrid en 2008 i 2012; i ser finalista del mateix en 2007, del US Open i de l'ATP World Tour Finals en 2011.
La anunciar la seva retirada l'any 2017 en el torneig Szczecin Open, del circuit Challenger, disputat del seu país d'origen.

## Referències

* ↑ «Fyrstenberg Announces Retirement» (en anglès). ATP, 18-09-2017. [Consulta: 3 desembre 2017].

## Enllaços externs

* Mariusz Fyrstenberg a l'ATP (anglès)
* Mariusz Fyrstenberg a la Federació Internacional de Tennis (anglès)
* Mariusz Fyrstenberg a la Copa Davis (anglès)
# Institut Suec

L'Institut Suec (originalment en suec: Svenska institutet, abreujat SI) és una agència governamental sueca que s'encarrega de proporcionar informació sobre Suècia a l'estranger, de promoure els interessos suecs, i d'organitzar intercanvis amb altres països en diferents àmbits de la vida pública, especialment en els àmbits cultural, educatiu i d'investigació.
La seu principal de l'Institut Suec es troba a la Gamla Stan, al centre d'Estocolm. També té una seu a l'estranger, el Centre culturel suédois de París. L'agència compta amb uns noranta empleats, i el govern de Suècia és el que en designa els dirigents.
A principis del 2007, l'Institut Suec va informar que planejava muntar una "ambaixada", la "Casa de Suècia", a Second Life, un món virtual a Internet. Aquesta oficina virtual no expedirà ni passaports ni visats, però donarà informació sobre el país.

## Referències

* ↑ «Spotlight On: American Swedish Institute». CBS [Consulta: 30 març 2012].
* ↑ «Svenska institutet flyttar till nya lokaler» (en suec). Swedish Institute, 28-11-2019. Arxivat de l'original el 2019-11-29. [Consulta: 25 març 2024].
* ↑ Agence France-Presse «Sweden to set up embassy in Second Life». thelocal.se, January 26, 2007.
# Galt (Missouri)

Galt és una població dels Estats Units a l'estat de Missouri. Segons el cens del 2000 tenia 275 habitants.

## Demografia

Segons el cens del 2000, Galt tenia 275 habitants, 122 habitatges, i 71 famílies. La densitat de població era de 366,1 habitants per km².
Dels 122 habitatges en un 31,1% hi vivien nens de menys de 18 anys, en un 43,4% hi vivien parelles casades, en un 12,3% dones solteres, i en un 41,8% no eren unitats familiars. En el 36,9% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,93.
Per edats la població es repartia de la següent manera: un 27,3% tenia menys de 18 anys, un 9,5% entre 18 i 24, un 25,8% entre 25 i 44, un 21,1% de 45 a 60 i un 16,4% 65 anys o més.
L'edat mediana era de 38 anys. Per cada 100 dones de 18 o més anys hi havia 81,8 homes.
La renda mediana per habitatge era de 24.375 $ i la renda mediana per família de 26.667 $. Els homes tenien una renda mediana de 27.386 $ mentre que les dones 17.000 $. La renda per capita de la població era de 10.493 $. Entorn del 18,9% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Galt». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Marmoutier

Marmoutier (en alsacià Màschmínschter) és un municipi francès, situat a la regió del Gran Est, al departament del Baix Rin. L'any 2007 tenia 2.688 habitants. Limita al nord amb Otterswiller, al nord-est amb Schwenheim, a l'est amb Lochwiller, al sud-est amb Reutenbourg, al sud amb Singrist, al sud-oest amb Dimbsthal, a l'oest amb Thal-Marmoutier, al nord-oest amb Gottenhouse.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.686 | 1.789 | 1.948 | 2.024 | 2.235 | 2.444 |

## Administració

Llista d'alcaldes :
| Període | Identitat | Partit |
| 2001- | Jean-Claude Weil | |
# Hlúkhiv

Hlúkhiv (en ucraïnès Глухів, en rus Глухов) és una ciutat de la província de Sumi, Ucraïna. El 2021 tenia 32.247 habitants. Es troba prop de la frontera amb Rússia i a 104 km al nord-oest de Sumi.

## Història

La Crònica de Nèstor assenyala Hlúkhiv com una ciutat de Sevèria el 1152. Esdevé seu d'una de les branques de la família principesca de Txerníhiv arran de la invasió mongola de Rússia. A partir de 1320, la regió formava part de la Confederació de Polònia i Lituània (voivodat de Txerníhiv de la Corona de Polònia) fins a la Unió de Lublin. Li fou atorgat el dret de Magdeburg el 1644 per Ladislau IV de Polònia. La ciutat conegué el seu període de més esplendor gràcies a Pere I de Rússia, que transferí la capitalitat de l'hetmanat cosac de Baturin a Hlúkhiv el 1708. La ciutat gaudí d'aquest estatus de capital fins al 1722, i novament entre 1727 i 1734. Sota els últims hetmans d'Ucraïna, la ciutat és renovada en estil barroc. Poc després aquestes joies arquitectòniques quedaren destruïdes per diversos incendis, i queden conservades poques edificacions d'aquesta època.
Des de la fundació, el 1738, de la primera escola de cant de l'Imperi Rus, la ciutat compta amb un ric patrimoni musical, a tall d'exemple, Maksim Berezovski i Dmitri Bortnianski estudiaren a Hlúkhiv. La ciutat els erigí un monument a la plaça que duu el cognom de Bortnianski.

### Invasió russa de 2022

Va haver-hi combats entre l'exèrcit ucraïnès i l'exèrcit rus a la ciutat i als seus encontorns des del 24 de febrer del 2022 arran de la invasió russa d'Ucraïna.

## Referències

* ↑ World Gazetteer — Comité de Estado de estadísticas de Ucrania, Статистичний збірник «Чисельність наявного населення України на 1 січня 2008 року».
* ↑ Manual estadístico «Número de habitantes de Ucrania el 1 de enero de 2008».
* ↑ (ucraïnès) Tereshchenko supported Sadovyi's candidacy for the presidency d'Ukraïnska Pravda (3 gener 2019)
* ↑ (ucraïnès) Defensive battles are being fought in the northern direction in the Peremoha and Hlukhiv districts, unian.ua (25 February 2022)
# Jaume Capdebou

Fra Jaume Capdebou (Alcúdia, s.XIV - Palma, entre 1348 i 1350) fou un frare visionari.
Aquest frare alcudienc va viure al Reial Convent de Santo Domingo de Palma o també conegut com a Sant Domenèch de Palma. L'historiador Pere Ventayol Suau el descriu: "(...) dotado de sentimientos angelicales y suma sencillez, observó que una imagen de la Virgen no daba nunca el pecho al niño Jesús, compadecido, pensó remediar tal descuido ofreciendo al niño Jesús parte de su alimento." Aquest succés va passar durant un temps i sempre de nit. El miracle li va passar quan segons la seva rondalla, el nin Jesús baixà del bressol de la mare per menjar l'aliment ofert per fra Capdebou. Davant les moltes aussències dins el convent, el mestre dels novicis el vigilaba fins que un bon dia, va veure en bon Jesús baixava "(...) vió como Este, desprendíase de los brazos de su madre, bajaba y juntamente con el niño Capdebou comían el sencillo alimento que éste había aportado."
En una d'aquestes vegades, quan l'infant Jesús baixà per menjar del plat de fra Jaume va agafar de la mà al frare i se'l dugué al cèl amb ell, "(...) para corresponder a tan buenos sentimientos, mereció convidase al novicio Capdebou a las bodas celestiales donde subió acompañado de su maestro poco después del año 1348".
Ventayol ens segueix dient que: "para conmemorar este milagro sobre la tabla donde estaba pintada la Virgen, a un lado se juntó el santo novicio Capdebou y al otro lado, su maestro de noviciado." Aquest retaule pertangué a una capella dedicada a Nostra Senyora de la Bona Mort o del Sant Novici (quarta capella a mà dreta).
Ventayol també ens diu a la seva obra sobre els fills il·lustres d'Alcúdia que dins el saló de fills il·lustres de Mallorca, sala de plens de l'Ajuntament de Palma, hi havia un quadre a l'oli que commemora aquell miracle. Apareix el bon Jesús acceptant de fra Capdebou els aliments.

## Referències

* VENTAYOL SUAU, Pere- "Historia de Alcúdia" Tomo II- Mallorca 1982- pags 307-308.